Javascript – runde 1

# Oppgaver med datatyper

## Oppgave 1:

Opprett et html-dokument med en script-blokk i body, skriv ut teksten «Hallo verden!» eller «(navnet ditt)»

## Oppgave 2:

Skriv ut «(ditt navn)», hvor navnet ditt er lagret i en variabel

## Oppgave 3:

Skriv ut «Hallo (ditt navn)» ved å kombinere «Hallo» med ditt navn.

## Oppgave 4:

Omkretsen av en sirkel er 2 \* radius \* Pi

Lag en variabelene «radius» og «pi», og gi dem verdier (pi≈3.14), og legg svaret av mattestykket i variabelen «omkrets» .

Skriv ut «for radius (radius) er omkretsen (omkrets)»

## Utfordringsoppgave:

Ved gjøre operasjoner som pluss og minus når man kombinerer tall, tekst, bool, kan det av og til skje rare ting. Prøv deg fram, og finn det rareste resultatet. Hva skjer hvis du tar et tall tekst? Hva skjer hvis du plusser sammen tall skrevet som tekst?

# Oppgaver med å hente fra html:

## Oppgave 1:

Lag en funksjon i javascript, for eksempel slik:

function handleOnClick() {

console.log("click!")

}

Deretter, opprett en knapp i html, og knytt funksjonen til knappen, ved å sette onclick-attributtet.

### Utfordring: få knappen til å skrive ut hvor mange ganger den er blitt trykket på ved å opprette en variabel som du plusser på med én hver gang

## Oppgave 2:

Opprett en tekstboks hvor du kan skrive inn navnet ditt, og endre funksjonen til å hente ut verdien i tekstboken og skrive ut «Hei (navn)!»

## Oppgave 3:

Opprette en ny input-tekstboks, og gjør den ikke redigerbar med disabled=true, og endre funksjonen til å skrive ut teksten til denne tekstboksen.

## Utfordringsoppgave:

Bruk triksene vi har lært til å lage en kalkulator!

Begynn med å lage to tekstbokser hvor brukeren kan skrive inn to tall (sett gjerne et plusstall mellom for å gjøre det enklere å forstå), en utregningsknapp, og en ut-tekstboks som er deaktivert.

Utregningsfunksjonen skal legge sammen de to tallene, og skrive det ut i ut-boksen.

Hvis du blir ferdig, her er noen forslag til hvordan du kan gjøre kalkulatoren bedre, i ingen spesiell rekkefølge:

* Gjør kalkulatoren penere med CSS
* Velge mellom tekstmodus eller tall-modus
* Skriv en kalkulator for volum eller omkrets av geometriske former
* Legg til flere regneoperasjoner (enten under hverandre, eller kanskje man kan gjøre noe med <https://www.w3schools.com/tags/tag_select.asp> ?)
* Finn ut hvordan du kan gjøre så man kun kan skrive tall i tekst-boksene
* Legg til støtte for desimal-tall