# Javascript – programmering med betingelser (Conditionals)

# Oppgaver med If-else-if

## Oppgave: Kan du øvelseskjøre

Lag et program hvor en bruker kan finne ut om de kan øvelseskjøre.

For å øvelseskjøre i Norge må du være minst 16 år og bestått trafikalt grunnkurs. Hvis du er over 25 år trenger du ikke ha bestått trafikalt grunnkurs.

Bruk en input med type=number for å skrive inn alder, og en input type=checkbox for om man har bestått trafikalt grunnkurs.

For å løse oppgaven trenger du å bruke if/elseif/else.

### Oppgave: Bagasjeovervekt

I denne oppgaven skal du lage en kalkulator for om en flyreisende må betale gebyr for overvekt.

Norwegian sine regler for bagasje er at bagasjen:

* Må være minst 2 Kilo og maks 32 Kilo
* Hvis bagasjen er mer enn 23 kilo, kommer et gebyr på 130 NOK per Kilo

Bruk en input type=number hvor brukeren kan skrive inn vekten på bagasjen sin. Bruk en input type=text med disabled=true for å skrive tilbake til brukeren. Hvis bagasjen er ugyldig skriv teksten «UGYLDIG BAGASJE» i boksen, og hvis bagasjen har overvekt skriv hvor mye brukeren må betale.

#### Ekstra:

Legg til støtte for å måle flere kolli med bagasje.

Bruk en select hvor brukeren kan velge mellom LowFare (ingen bagasje), LowFare+ (én bagasje) og Flex (2 bagasje). Sett disabled true/false på input-boksene ettersom hvor mange bagasjer brukeren kan ta med.

## Oppgave: Kompass

I denne oppgaven skal du oversette en kompass-grad til himmelretningene Nord, Sør, Øst eller Vest. En kompassgrad er fra 0 til 360 grader. I denne oppgaven blir tallet skrevet inn i en tekstboks, men vi kan se for oss at vi har en sensor som gir oss kompass-graden. Når vi runder av til en retning tar vi retningen (feks 90 grader for øst) pluss/minus 45 grader. Da får vi:

Om graden er mellom 45 og 135 grader, sier vi at vi peker mot øst

Om graden er mellom 135 og 225 grader, peker vi mot sør.

Om grader er 225 og 315 grader peker vi mot vest.

Om grader er større enn 315 eller mindre enn 45, peker vi mot nord.

## Oppgaver med switch

### Oppgave: Kalkulator med regnetype

Lag en kalkulator som ligner på pluss-kalkultoren fra forrige undervisning, men denne gangen skal vi kunne velge hvilken regneoperasjon vi skal ha mellom de to tallene.

Mellom input-boksene, bruke en select for å velge regneart:

<select name="" id="">

<option value="\*">\*</option>

…Fyll in flere options her…

</select>

Bruk en switch-statement på verdien fra select for å utføre riktig regneoperasjon.

(Les mer om select her: <https://developer.mozilla.org/en-US/docs/Web/HTML/Element/select>)

## Ferdig med oppgavene:

Når du er ferdig med oppgavene kan du jobbe videre med kompasset.

Forslag:

* Legg til et bilde av et kompass som peker mot nord i forhold til graden som er skrevet inn (merk at kompasset må rotere i motsatt retning!)
* Håndter på en bra måte hvis brukeren skriver inn et tall under null eller over 360, eller enda bedre, gjør sånn at man ikke kan skrive inn noe som er feil
* Eller din egen idé!